stanford-oval/wikipedia huggingface dataset:
דייוויד סיידלר
ביוגרפיה

סיידלר נולד בלונדון כבן יחיד לסוחר הפרוות ברנרד סיידלר, שהוריו נספו מאוחר יותר בשואה. הוריו השתייכו למעמד הבינוני בבריטניה, והוא גדל רוב הזמן אצל אומנת. בתחילת מלחמת העולם השנייה עברה משפחתו לעיירה הקטנה לינגפילד, מחשש להתקפות הבליץ על לונדון, ולאחר מכן הפליגה בספינה לניו יורק, שם המשיך אב המשפחה במסחר הפרוות במשרד שפתח. במהלך הנסיעה באוקיינוס האטלנטי הותקפה הספינה על ידי צוללת גרמנית, ודייוויד החל לסבול מאז מגמגום. במטרה לשקם את בנם, נהגו הוריו לעקוב ולהשמיע לו נאומים ברדיו של מלך בריטניה ג'ורג' השישי, שסבל בעצמו מגמגום כבד. במקביל השלים דייוויד בביתו סדרת טיפולי ריפוי בדיבור בשנות ה-40. לאחר מספר כישלונות, הצליח בגיל 16 להשתלט על הגמגום, בין היתר גם בסיוע של שימוש בקללות.
סיידלר למד בבית הספר בניו יורק יחד עם הבמאי לעתיד פרנסיס פורד קופולה, ולאחר מכן עבר לאוניברסיטת קורנל, שם התיידד עם הסופר תומאס פינצ'ון, והחליט לעסוק בכתיבה. הוא החל לעבוד בתרגום הדיבוב האנגלי של סרטי אימה יפניים, ולאחר מכן כתסריטאי עבור הסדרה "הרפתקאותיהם של הסיספריי", שצולמה בפיג'י בדרום האוקיינוס השקט. סיידלר התיישב בפיג'י ושימש כיועץ פוליטי לראש הממשלה במדינה.
סיידלר הגיע להוליווד בסוף שנות השבעים, והחל בכתיבת תסריט ל"טאקר: האיש וחלומותיו", אודות חייו של פרסטון טאקר (1903-1956 ,Tucker), יצרן ומעצב מכוניות אמריקאי חלוצי. הסרט שיצא לאקרנים רק בשנת 1988 היה מועמד לשלושה פרסי אוסקר אך לא זכה להצלחה מסחרית. סיידלר אף נקלע לסכסוך עם הבמאי של טאקר, קופולה, לגבי הקרדיט על חלקו בכתיבת התסריט. בעשורים הבאים עסק סיידלר יחד עם אשתו השנייה ז'קלין פדר בכתיבת סרטי טלוויזיה ומיני סדרות, בעיקר סרטי ביוגרפיה כמו "מליסה בארץ הפלאות" ו"אונאסיס: האיש עשיר ביותר בעולם".
ביוגרפיה > נאום המלך

הצלחתו הגדולה כתסריטאי קולנוע באה עם התסריט שכתב לדרמה ההיסטורית "נאום המלך", אודות המלך ג'ורג' השישי שהתגבר על הגמגום ממנו סבל בעזרתו של ליונל לוג (בגילומו של ג'פרי ראש, ששובץ לתפקיד על ידי סיידלר עצמו). סיידלר החל בתחקיר על הסרט עשרות שנים לפני מימושו. הוא יצר קשר בתחילת שנות השמונים עם בנו של ליונל, ולנטיין לוג שהחזיק ביומנים שאביו השאיר, והבטיח לו לסייע בפיתוח התסריט, בתנאי שהמלכה האם אליזבת תיתן את הסכמתה. סיידלר פנה לאלמנתו של ג'ורג' השישי, אך היא ביקשה ממנו לא לפרסם את הסיפור כל עוד היא בחיים, כי הזכרונות כואבים מדי עבורה. התסריטאי כיבד את הבקשה ושב לעבוד על הסרט רק בסוף שנת 2005, שלוש שנים לאחר מות המלכה בגיל 101. באותה שנה אובחן סיידלר כחולה בסרטן הגרון, ממנו החלים לבסוף. דודו של סיידלר שסבל אף הוא מגמגום, נשלח על ידי אביו (סבו של סיידלר) לפגוש את קלינאי התקשורת ליונל לוג.
סיידלר נפטר ב-16 במרץ 2024.
פילמוגרפיה (מבחר)

1965: הרפתקאותיהם של הסיספריי (Adventures of the Seaspray)
1985: מליסה בארץ הפלאות (Malice in Wonderland)
1985: אבי, בני (My Father, My Son)
1988: אונאסיס: האיש העשיר בעולם (Onassis: The Richest Man in the World)
1988: טאקר: האיש וחלומותיו (Tucker: The Man and His Dream)
1988: בהלת זהב: הרפתקת חיים אלסקית אמיתית (Goldrush: A Real Life Alaskan Adventure)
1998: החרב הקסומה (Quest for Camelot)
1998: המלך ואני (The King and I)
1999: קדימה, תהיה מאושר: סיפורה של משפחת פרטרידג' (Come On Get Happy: The Partridge Family Story)
2008: בנו של הדרגון (Son of the Dragon)
2010: נאום המלך (The King's Speech)
פרסים

1989: פרס גילדת הסופרים האמריקאים עבור אונאסיס: האיש העשיר בעולם
2010: פרס הקולנוע הבריטי העצמאי עבור נאום המלך
2010: פרס מבקרי הקולנוע בסן פרנסיסקו עבור נאום המלך (התסריט המקורי הטוב ביותר)
2010: פרס איגוד מבקרי הקולנוע של סאות'איסטרן עבור נאום המלך (התסריט המקורי הטוב ביותר)
2011: מועמדות לפרס גלובוס הזהב על נאום המלך (התסריט הטוב ביותר)
2011: מועמדות לפרס באפט"א על נאום המלך (התסריט המקורי הטוב ביותר)
2011: פרס אוסקר לתסריט המקורי הטוב ביותר
הערות שוליים

↑  Jewish talent takes home Golden Globes in TV and film, באתר ג'רוזלם פוסט, ינואר 2011
↑  How the 'naughty word' cured the King's stutter (and mine), דצמבר 2010
↑  באתר גוגל ספרים
| --- | --- |
בקרת זהויות :  NLI: 987007459966905171  PLWABN: 9810630844405606  BIBSYS: 11044856  BnF: cb14136426r (data)  GND: 141423463  ISNI: 0000 0000 5026 1605  LCCN: nr2003004611  NKC: mzk2011642826  NLK: KAC2020Q4587  NTA: 353430161  RERO: 02-A018863233  SNAC: w65q5fbc  SUDOC: 153744294  VIAF: 78719406   WorldCat (עם VIAF): 78719406
בארי ג'נקינס

| --- | --- |

 לידה:  19 בנובמבר 1979 (בן 45) מיאמי, פלורידה, ארצות הברית 
 מדינה:  ארצות הברית 
 תקופת הפעילות:  מ-2003
 מקום לימודים:  אוניברסיטת המדינה של פלורידה  תיכון מיאמי נורת'ווסטרן  Florida State University College of Motion Picture, Television and Recording Arts 
 יצירות בולטות:  תרופה למלנכוליה ואור ירח
 פרסים והוקרה:  פרס אוסקר לתסריט המעובד הטוב ביותר (2017)  טיים 100 (2017)  פרס אגודת מבקרי הקולנוע של דלאס-פורט וורת' לבמאי הטוב ביותר (2016) 
 פרופיל ב-IMDb
 
בארי ג'נקינס (באנגלית: Barry Jenkins; נולד ב-19 בנובמבר 1979) הוא במאי ותסריטאי קולנוע אמריקאי. הוא מוכר בזכות סרטיו "תרופה למלנכוליה" ו-"אור ירח"; על השני הוא לשבחים רבים, כולל זכייה בפרס אוסקר לסרט הטוב ביותר, פרס אוסקר לתסריט המעובד הטוב ביותר, ופרס גלובוס הזהב לסרט הדרמה הטוב ביותר.
ביוגרפיה

ג'נקינס נולד בשנת 1979 במיאמי, פלורידה. הוא צעיר בעשור משלושת אחיו, אשר לכל אחד מהם יש אבא ביולוגי שונה. אביו הביולוגי של ג'נקינס סירב להכיר בו וטען כי הוא אינו בנו הביולוגי. אביו נפטר כאשר ג'נקינס היה בן 12. הוא גודל על ידי אישה בשם מינרווה, שטיפלה בו ובאמו. בתיכון שיחק בנבחרת הפוטבול של בית הספר. לאחר מכן, המשיך ג'נקינס ללימודי קולנוע באוניברסיטת מדינת פלורידה בטאלאהאסי.
סרט הביכורים של ג'נקינס היה "תרופה למלנכוליה", סרט עצמאי דל תקציב, שיצא לאקרנים בשנת 2008 בכיכובם של ויאט סנאק וטרייסי האגינס. הסרט קיבל תשבחות מצד המבקרים. לאחר הצלחת הסרט, ג'נקינס כתב תסריט העוסק בזמר סטיבי וונדר ומסע בזמן לחברת הפקות, פוקוס פיצ'רס, ועיבוד קולנועי לרומן "סיפורו של רחוב ביל" מאת ג'יימס בולדווין. אולם, שני התסריטים לא הגיעו לכדי הפקה. מאוחר יותר הוא החל לעבוד כנגר אולם בהמשך ייסד חברת פרסום בשם "Strike Anywhere". בשנת 2011 הוא כתב וביים את סרט המדע-בדיוני הקצר "הגירה מחדש", העוסק בתהליך גֶ'נְטְרִיפִיקַצְיָה. בהמשך, הוא הועסק כתסריטאי על ידי חברת הכבלים HBO בסדרה "הנותרים".
בשנת 2016, שמונה שנים לאחר סרט הביכורים שלו, יצא לאקרנים הסרט "אור ירח" אותו ג'נקינס כתב וביים. הסרט צולם בעיר הולדתו של ג'נקינס, מיאמי. הקרנת הבכורה של הסרט הייתה בפסטיבל טלוריד, והוא זכה לביקורות חיוביות. הסרט זכה בפרס גלובוס הזהב לסרט הדרמה הטוב ביותר ובפרס אוסקר לסרט הטוב ביותר, בנוסף לשבע מועמדויות נוספות לפרסי אוסקר. ג'נקינס עצמו זכה בפרס הבמאי והתסריט המעובד הטוב ביותר.
בספטמבר 2020 פורסם שג'נקינס יביים את סרט ההמשך לסרט הלייב-אקשן של מלך האריות מ-2019, אשר יעסוק בדמותו של מופאסה.
פילמוגרפיה

| שנה | סרט | הערות |
| --- | --- | --- |
| 2008 | תרופה למלנכוליה | במאי ותסריטאי |
| 2016 | אור ירח | במאי ותסריטאי |
| 2017 | אנשים לבנים יקרים | סדרת טלוויזיה, במאי פרק 5 |
| 2018 | סיפורו של רחוב ביל | במאי, תסריטאי ומפיק |
| 2020 | Charm City Kings | תסריטאי |
| 2021 | מחתרת המסילה | סדרת טלוויזיה, מפיק בפועל |
| 2024 | The Fire Inside | תסריטאי ומפיק |
| 2024 | מופאסה: מלך האריות | במאי |
פילמוגרפיה > בתור מפיק

אחרי השמש (2022)
All Dirt Roads Taste of Salt.‏ (2023)
רמזור

ערך זה עוסק במערכת אורות לוויסות התנועה. אם התכוונתם למשמעות אחרת, ראו .
רמזור בישראל
קריינות של המילה רמזור
מתקן המאפשר לעיוורים להשתמש ברמזור להולכי רגל, בהשמעת קול שונה בהתאם לצבע הרמזור
רמזור עם מונה זמן בסין
רמזורים הם מערכת של סימונים חזותיים המוצבת בצמתים, ותפקידם לווסת את התנועה בצומת. הרמזור הוא סוג של תמרור. הסימנים העיקריים ברמזורים הם סימנים חזותיים כגון אורות וצבעים, ומיקום המנורה ברמזור. קימים סמלים חזותיים נוספים כגון חיצים, וכן עזרי צליל להנגשה. ישנם גם רמזורי אזהרה, בצורת פנסים מהבהבים.
המילה "רמזור" בעברית מורכבת מהלחם בסיסים של המילים "רמז" ו"אור".
היסטוריה

תמרורי אזהרה הראשונים היו עששיות בצבעי ירוק ואדום שהותקנו בלונדון בשנת 1868 ונועדו עבור כרכרות רתומות לסוסים. באמצע המאה ה-19, עם התפתחות הרכבת, החלו להשתמש בתמרורים כדי להסדיר את התנועה. ב-5 באוגוסט 1914 הותקנו הרמזורים החשמליים הראשונים בקליבלנד באוהיו שכללו את הצבעים אדום וירוק. צבעים אלו יובאו ליבשה לאחר שנים שנעשה בהם שימוש כדי לסמן ימין ושמאל בכלי שיט. הצבע האדום סימל מאז ומתמיד סכנה ומלחמה בשל היותו זהה לצבע של הדם.
הסימונים המוסכמים הראשונים היו שונים מהמקובל היום. הצבע הירוק סימן זהירות (בדומה לצהוב בימינו) והצבע ה"לבן", שהיה למעשה אור מעששית חשופה, סימן אפשרות לנסיעה. סימון זה גרם לתאונת רכבת קשה בשנת 1914 לאחר שהקטר זיהה מקור אור חשוף כתמרור "לבן". לבסוף הוחלף הצבע הלבן בירוק, תוך הוספת אור בצבע צהוב מהבהב כאות לצורך בזהירות.
הרמזור הראשון בישראל הותקן בעיר חיפה, בפינת הרחובות הרצל-בלפור, בשנת 1949. עיתון "הארץ" כינה אותו "מנגנון אור אוטומטי לכיוון התנועה", ורק שנתיים אחר כך האקדמיה ללשון העברית יצרה את המילה רמזור, לאחר שגם בתל אביב הותקנו רמזורים בשני צמתים. רמזור ראשון הותקן בירושלים ב-1954 ובפתח תקווה ב-1957.
בתקופת מהפכת התרבות בסין הוצע להחליף בין האור האדום לירוק, כך שהאור האדום ישמש כאות לנסיעה, מכיוון שהצבע האדום היה צבעה של המהפכה והוא סימל, בעיני השלטון, את הקידמה. ראש ממשלת סין ג'ואו אנלאי הצליח למנוע שינוי זה, מחשש לפגיעה בבטיחות ולתאונות דרכים. הוא אמר לוועדת המשמרות האדומים שדנה בשינוי: "לדעתי, האור האדום הוא אורה של המהפכה, המספק את הבטיחות הנדרשת לפעילות המהפכנית".
לרוב, רמזורים המוצבים על צירי תנועה ראשיים בצמתים עוקבים, פועלים באופן מתוזמן אוטומטית, כך שניתן יהיה לנסוע על "גל ירוק" מבלי לעצור, אם נוסעים במהירות המותרת.
אף כי חלק מתפקידם של הרמזורים הוא להקל על עומסי תנועה, תכנון לקוי של מערכות רמזורים, שאינו מתחשב בעומסי התנועה המשתנים בצומת, עלול ליצור עומסים כבדים, כאשר תוכנן "רמזור קצר" מידי בנתיב עמוס או בשעות העומס.
הרמזורים עבדו באופן מסורתי עם נורות ליבון ונורות הלוגן. כיום מתרבה השימוש ברמזורים עם LED, בשל צריכת החשמל הנמוכה יותר שלהם.
רמזורים עם LED, מהווים סיכון בטיחותי במדינות בעלות אקלים קר ומושלג כמו ארצות הברית: מכיוון שה-LED בניגוד לנורות ליבון והלוגן לא פולט קרינה אינפרה אדומה, לכן במקרה של סופת שלגים, שלג המצטבר על אורות של רמזור LED, לא ימס (בניגוד לפנסים של רמזורים עם נורות ליבון או הלוגן, שמסוגלים להמיס את השלג על ידי החום של הנורה) ועלול להסתיר את האורות של הרמזורים, דבר שיכול להעלות את הסיכון לתאונות דרכים קטלניות. בארצות הברית יש רמזורי LED שבהם מותקנים על האורות גופי חימום להמסת השלג. הפתרון אינו מושלם, כיוון שהוא מפחית את יתרון החיסכון באנרגיה של ה-LED על פני נורות ליבון והלוגן בתקופות החורף. פתרונות החימום המודרניים, המוטמעים בזכוכית, משתמשים בכשליש מהאנרגיה של מנורת ליבון ופועלים בתגובה להצטברות שלג מה שמונע הפעלה קבועה של אלמנט החימום בתקופת השלגים. קיים גם פתרון פסיבי אשר משתמש בחריץ במצליל שדרכו יכול להיכנס משב רוח ולמנוע את הצטברות השלג.
התנהגות ברמזור

באופן אוניברסלי, להוראותיו של רמזור יש קדימות על הוראות תמרורים, ולהוראות שוטר תנועה קדימות על הוראות רמזור. אך ישנם כמה מאפיינים מקומיים באשר לאופן הקריאה וההכוונה של הרמזור.
רמזורים להולכי רגל

רמזורים להולכי רגל עשויים להיות במצב המתיר חצייה, בזמן שגם מכוניות מסוימות מורשות לעבור. במצבים כאלו, זכות הקדימה נתונה להולכי הרגל.
רמזורים להולכי רגל > בישראל

בישראל לרמזורים להולכי רגל שני מצבים:
אדם אדום עומד - אין לחצות
אדם ירוק הולך - אפשר לחצות
משך הזמן בו דולק הרמזור הירוק צריך לאפשר חצייה לאדם ההולך לאט, ולאפשר לו להגיע לפחות עד לאי התנועה או המדרכה הקרובים. בין תחילת האור האדום להולכי הרגל לבין תחילת האור הירוק למכוניות קיים פרק זמן המאפשר לאדם ההולך מהר להשלים את החצייה.
רמזורים להולכי רגל > באמריקה הצפונית

באמריקה הצפונית, לרמזורים להולכי רגל שלושה מצבים:
WALK לבן - ניתן לחצות. משך זמן זה קצר יחסית.
DONT WALK אדום מהבהב - ניתן לסיים חצייה, אין להתחיל חצייה. משך זמן זה ארוך יחסית. ההוראות מתוכננות להולכי רגל איטיים ביותר, כך שרוב האוכלוסייה מתעלמת מן ההנחיה, ומתחילה ומסיימת את החצייה בבטחה במשך פרק זמן זה. במרבית הרמזורים המודרניים, מצב זה מלווה בספירה לאחור.
DONT WALK אדום קבוע - אין לחצות. אם הפך הרמזור לסימון זה מתחילות מכוניות לעבור במעבר החצייה מיידית, ללא זמן מספיק להשלים את החצייה.
רמזורים לנסיעה למכוניות

לרמזורים למכוניות שלושה צבעים, המסודרים מלמעלה למטה: אדום, צהוב (או ענבר) וירוק.
באופן כללי, פירוש האותות הוא כדלקמן:
אדום - אין להמצא בצומת.
אדום + צהוב - הרמזור עומד להתחלף לירוק, יש להתכונן לנסיעה. (במדינות מסוימות האור הצהוב מופיע לבדו תוך ביטול האור האדום. באמריקה הצפונית, האור הירוק מופיע מיד לאחר האור האדום תוך ביטול האור הצהוב)
ירוק - מותר לחצות את הצומת. (ירוק מהבהב - יש להתכונן לעצירה.)
צהוב - הרמזור עומד להתחלף לאדום, יש לפנות את הצומת. (במדינות מסוימות, מופע זה מופיע גם לפני האור הירוק, ולא רק לפני האור האדום)
צהוב מהבהב - מערכת הרמזורים מקולקלת ויש לנסוע לפי סימון התמרורים. באירופה בעיקר, רמזור צהוב מהבהב גם מציין שהרמזור עומד להתחלף לאדום, יש לפנות את הצומת, וגם כשמערכת הרמזורים מקולקלת ויש לנסוע לפי סימון התמרורים. בארצות הברית וקנדה רמזור צהוב מהבהב פירושו תן זכות קדימה לתנועה ממול בעת פניה שמאלה, והוא בדרך כלל אור נפרד מהאור הצהוב הרגיל.
מעל חלק מהרמזורים מופיעים שלטים עגולים ומעליהם חץ כיוון (כמו בישראל למשל), המתאר את כיווני הנסיעה אליהם הרמזור תקף. ללא חץ, הרמזור תקף לכל כיווני הנסיעה. בארצות הברית וקנדה התאורה בפנסים של הרמזור מעוצבת כחץ.
במקומות שונים קיימים חוקי התנהגות שונים, בנוסף לאותות מוסכמים אלו.
רמזורים לנסיעה למכוניות > בישראל

האור הירוק מהבהב שלוש פעמים (ב-3 השניות האחרונות של האור הירוק "הרגיל") ברמזורים הממוקמים בצמתים בהם המהירות הממוצעת היא מעל 60 קמ"ש. הבהוב זה משמעו איתות מסייע, המציין כי האור ברמזור עומד להתחלף לצהוב ואז לאדום, אך אין לו משמעות חוקית.
רמזורים לנסיעה למכוניות > בצפון אמריקה

לרמזורים בצפון אמריקה, המצבים שונים מהרמזורים בישראל ובשאר העולם:
ברמזורים לנתיב השמאלי:
אדום: אין להיכנס לצומת. יש לחכות לאור צהוב מהבהב.
ירוק: מותר להיכנס לצומת.
צהוב: הרמזור עומד להתחלף לאדום.
צהוב מהבהב (בדר"כ מופיע כאור נפרד, רביעי): מותר להיכנס לצומת, אך יש לתת זכות קדימה לתנועה ממול. מופע זה מופיע כאשר הרמזורים לנתיב הקדמי ירוקים.
אדום מהבהב: עצור ותן זכות קדימה. מופע זה מופיע תכופות בעת הפסקת חשמל.
ברמזורים לנתיב הקדמי:
אדום: אין להיכנס לצומת. מותר לפנות ימינה תוך מתן זכות קדימה לתנועה ממול.
ירוק: מותר להיכנס לצומת.
צהוב: הרמזור עומד להתחלף לאדום.
אדום מהבהב: עצור ותן זכות קדימה. מופע זה מופיע תכופות בעת הפסקת חשמל.
כתלות במדינה, ייתכן כי ניתן לפנות ימינה באור אדום תוך כדי הגעה לעצירה מוחלטת ומתן זכות קדימה.
כתלות במדינה, ייתכן כי יש צורך לתת זכות קדימה לתנועה המגיעה ממול והולכי רגל החוצים את הכביש כאשר פונים שמאלה באור ירוק. במקרה הזה, יש לעצור בתוך הצומת ולתת זכות קדימה. אם האור מתחלף לצהוב או אדום בזמן עמידה בתוך הצומת, יש לפנות אותו על ידי סיום הפניה.
כתלות במדינה, האור הירוק מופיע מיד לאחר האור האדום (תוך ביטול הופעת האור הצהוב).
חלק מהרמזורים בארצות הברית מותקנים אופקית במקום אנכית כמקובל בעולם (חוץ מקנדה ויפן שגם שם יש רמזורים אופקיים), כדי שישרדו סופות בכלל והוריקנים בפרט.
רמזורים רבים בצפון אמריקה צבועים בצהוב במקום בשחור כמקובל בעולם, כדי שיבלטו בחושך.
רמזורים לתחבורה ציבורית

בחלק ממדינות העולם נהוג להשתמש ברמזורים ייחודים לתחבורה ציבורית.
בישראל נעשה שימוש ברמזורים אלה במסלולי התחבורה הציבורית של המטרונית בחיפה, הרכבת הקלה בירושלים ובנתיבי התחבורה הציבורית באשדוד ובערים נוספות.
לרמזור זה סימנים אשר כולם בצבע לבן: מלבן אופקי, עיגול ומלבן אנכי.
אור לבן מלבני אופקי - עצור, אין להימצא בצומת.
אור לבן מלבני אופקי ואור לבן עגול יחד - הרמזור עומד להתחלף, יש להתכונן לנסיעה.
אור לבן מלבני אנכי - מותר לחצות את הצומת.
אור לבן עגול - הרמזור עומד להתחלף, אם לא ניתן לעצור לפני, יש לפנות מיד את הצומת.
מהבהב - מערכת הרמזורים מקולקלת/לא פעילה ויש לנסוע לפי סימון התמרורים.
רמזורים לרכבות

סימנור הוא מתקן איתות לרכבות, הדומה בחזותו לרמזור אך שונה ממנו מהותית באופן פעולתו. מקור המילה הוא הלחם של המילים סימן ואור.
רמזורים נוספים

רמזור אדום מהבהב משמש להתרעה על מעבר רכבת במפגש מסילה-כביש (לעיתים בלווית מחסום ופעמון).
רמזור צהוב מהבהב או שניים משמשים לאזהרה על צורך במתן זכות קדימה להולכי רגל או להתרעה כי רמזור סמוך, שאינו נראה למרחוק, אדום. בארצות שונות, בעיקר בצפון אירופה, ישנו רמזור מיוחד המשמש רוכבי אופניים בעת רכיבתם בכבישים ובמסלולים הייחודיים להם.
רמזורים חכמים

רמזורים "חכמים" ממוחשבים יכולים לחוש ולהגיב לתנועה על הדרך, ולתת אור ירוק בהקדם האפשרי ובכך לקצר את זמן ההמתנה בכביש.
טכניקה זאת ממומשת בעזרת תיל לולאתי שקבוע מתחת לכביש לפני הרמזור. זרם חשמלי עובר בתיל, הוא יוצר שדה מגנטי. כאשר גוף מתכתי (כלי רכב) עובר דרך שדה זה, אות נשלח למחשב המקושר. המחשב קולט את האות ומנסה לתת אור ירוק לנהג ברגע הראשון האפשרי, כשהדרך פנויה למעבר בטוח. רכב דו גלגלי עשוי שלא להפעיל רמזור כזה, ולכן אם יעמוד ראשון, הרמזור לא יתחלף.
לאור פיתוח המכוניות האוטונומיות, ישנו מחקר שבחן והציע להוסיף צבע נוסף לרמזור, לבן, המיועד להודיע לנהגים אנושיים כי הרכבים האוטונומיים מקבלים שליטה מלאה בצומת אליה הם הולכים. להגיע הרעיון מסתמך על כך שככל שיהיו יותר כלי רכב אוטונומיים, ובצירוף העובדה שיהיה תקן תקשורת ביניהם, כך הם יוכלו לתאם את הנסיעה הנכונה ביניהם בהגיעם לצומת. המחקר הראה שככל שיש יותר כלי רכב אוטונומיים מתקרבים לצומת, כך יש פחות גודש תנועתי בסביבת הצומת.
אכיפה

כניסה לצומת באור אדום נחשבת לאחת מעבירות התנועה החמורות ביותר ולגורם מהותי לתאונות דרכים קטלניות. משטרות מפעילות מצלמות אלקטרוניות כדי לתעד עבירות של כניסה לצומת ברמזור אדום. בישראל הופעלו מצלמות כאלו מאז שנת 1965.
בישראל הורשעו במספר מקרים נהגים שנכנסו לצומת באור אדום וגרמו למותם של אנשים בתאונת דרכים בעבירת הריגה ונדונו לשנות מאסר רבות (7 - 8 שנים בפועל).
ראו גם

תמרור
איש הרמזור
סימנור
הערות שוליים

↑  מדוע ברמזור אדום מסמן עצור וירוק מסמן עבור?, באתר מכון ויצמן למדע
1 2  מנגנון אור אוטומטי בחיפה לכיוון התנועה, הארץ, 8 ביולי 1949
↑  הופעל רמזור שני, דבר, 6 ביוני 1951
↑  נ. בר-אורין, רמזור בירושלים..., מעריב, 19 באוגוסט 1954
↑  רמזור ראשון בפ"ת, על המשמר, 3 ביוני 1957
↑  Michael Schoenhals, ‏China's Cultural Revolution, 1966-1969: Not a Dinner Party, באתר גוגל ספרים.
↑  A. B. C. News, Stoplights' Potentially Deadly Winter Problem, ABC News, ‏2010-01-08 (באנגלית)
↑  kkeeler, Engineering Team Develops Device to Aid LED Traffic Signals in Inclement Weather & Places Overall in Campus's Senior Design Competition, Planet Blue, ‏2011-06-22 (באנגלית) (ארכיון)
↑  Traffic Light Heater - Patent application, www.patentsencyclopedia.com
↑  Pedestrian Signals | Kennewick, WA, www.go2kennewick.com
↑  DriversEd.com, Pedestrian Signals, driversed.com (באנגלית)
↑  Pedestrian Guide Page, www.montgomerycountymd.gov
↑  Pedestrian Signals | Plano, TX - Official Website, www.plano.gov
↑  Chapter 4E - MUTCD 2009 Edition - FHWA, mutcd.fhwa.dot.gov
↑  Traffic Signals Rules - What to do at a Yellow or Red Flashing Light | Driving School, driversed.com
↑  לוח התמרורים - הודעת התעבורה (קביעת תמרורים), תשע"א - 2010, נוסח משולב ע"פ ק"ת 7357 מיום 24/03/2014, באתר משרד התחבורה
↑  בלדד השוחי, איך הרמזור יודע שיש מולו מכונית?, באתר כלכליסט, 28 במאי 2015
↑  White Phase Intersection Control Through Distributed Coordination: A Mobile Controller Paradigm in a Mixed Traffic Stream, ieeexplore.ieee.org (באנגלית אמריקאית)
↑  אסור לפספס‏, חוקרים מאמינים שבקרוב יתווסף אור חדש לרמזור - האור הלבן, באתר וואלה, 25 בפברואר 2023
↑  הופעלה מצלמה אלקטרונית ליד צומת מרומזר בת"א, דבר, 15 בספטמבר 1965
ייתכן שהתקנות להפעלת חוק העין האלקטרונית ייחתמו עוד השבוע, מעריב, 20 באוקטובר 1966
יופעלו מצלמות אלקטרוניות בצמתים מרומזרים בחיפה, מעריב, 29 בספטמבר 1969
↑  ע"פ 8191/08 עאוני גבארה נ' מדינת ישראל, ניתן ב־י"א בסיון התש"ע, סעיפים 2, 20
| --- | --- |
בקרת זהויות :  NLI: 987007540861205171  GND: 4187829-2  LCCN: sh85042377  NKC: ph307637 
תיקון רמזור בשנקין פינת אלנבי בתל אביב בשנת 1954
פתיחת מרכז לבקרת רמזורים בתל אביב בשנת 1978
רמזור על רצפת המדרכה באנדורה לה ולה - הולכי רגל רבים נפגעו מתאונות דרכים בעקבות כניסה לצמתים מרומזרים תוך התרכזות במכשיר הסמארטפון, לכן הוצבו רמזורים על הרצפה באופן שבולט גם להולכי רגל המביטים מטה על מכשירם
רמזורים אנכיים שחורים בבוסטון
רמזורים אופקיים צהובים בקלגרי שבאלברטה, קנדה

רמזורים בוושינגטון
רמזור המיועד למטרונית עם אות המקביל לאור ירוק
מחסום מרומזר בחציית כביש A970 עם מסלול שדה התעופה Sumburgh (שטלנד). הרמזור מופעל והמחסום נסגר ידנית לפני כל נחיתה או המראה.
רמזור עם אור אדום וירוק בלבד בכניסה לחניון.
רמזור לרוכבי אופניים באמסטרדם, הולנד
ז'אק וילנב

ז'אק ג'וזף שארל וילנב (אנגלית: Jacques Joseph Charles Villeneuve; נולד ב-9 באפריל 1971 בסן ז'אן סור רישליה שבקנדה) הוא נהג מרוצים קנדי. הוא זכה באליפות ה-CART לשנת 1995 ובאליפות העולם בפורמולה 1 לשנת 1997. ז'אק הוא בנו של נהג המרוצים ז'יל וילנב שנהרג על המסלול במרוץ פורמולה 1. גם דודו (הקרוי גם כן ז'אק וילנב) היה נהג מרוצים מוצלח שהתחרה בעיקר באליפויות בצפון אמריקה. למרות היותו קנדי, ז'אק העביר את רוב ילדותו במונקו שם גדל.
קריירה > השנים הראשונות

וילנב החל את קריירת הנהיגה שלו בשנת 1989 במסגרת סבב ה'אלפא'. שנה לאחר מכן, הצטרף לסבב הפורמולה 3 האיטלקי (קיים סבב כזה במדינות רבות בעולם) בו התחרה במשך שנתיים. ב-1992, עבר להתחרות בסבב היפני של הפורמולה 3 ולאחר מכן בסבב הצפון אטלנטי (צפון אמריקה) של הפורמולה 3 (סבב בו הצליחו רבות בעבר אביו ודודו). בעקבות הצלחתו בסבב זה (זכה בחמישה מרוצים במהלך העונה), הצליח וילנב להתחבר לספונסר אישי והתחיל את דרכו במסגרת סבב ה-CART. עונתו הראשונה מוצלחת למדי: הוא ניצח במרוץ אחד בעונה ונבחר ל"רוקי" (נהג שנה ראשונה) המצטיין. ב-1995, זכה וילנב באליפות ה-CART כשבדרך הוא ניצח גם במרוץ ה"אינדי 500" היוקרתי.
קריירה > פורמולה 1

החל מתחילת עונת 1995, נפוצו שמועות על ניסיונותיו של וילנב ליצור קשרים עם עולם הפורמולה 1. ואכן, וילנב חתם עם קבוצת ויליאמס-רנו לעונת 1996. כבר במרוצו הראשון באוסטרליה, סיים וילנב ראשון במקצה הדירוג וזינק מהמקום הראשון. וילנב לבסוף לא ניצח במרוץ עקב דליפת שמן, אך הצליח במהלך העונה לנצח בארבעה מרוצים ואף נשאר עם סיכוי (אם כי קטן מאד) לזכייה באליפות עד למרוץ האחרון.
בעונת 1997, זכה וילנב באליפות לאחר קרב צמוד מאוד עם מיכאל שומאכר. בתחילת המרוץ האחרון, היה וילנב מדורג נקודה אחת אחרי שומאכר וגם דורג אחריו במקצה הדירוג. אולם נהיגה מאוד קשוחה שלו הביאה אותו למצב של עקיפה במהלך המרוץ. שומאכר ניסה להתנגש בווילנב אך לא הצליח. בעקבות נהיגתו המסוכנת, נפסל שומאכר לחלוטין מהאליפות ווילנב שסיים במקום השלישי הוכתר לאלוף העולם.
עונת 1998 לא האירה פנים לווילנב לאחר שוויליאמס נפרדה מהשותפות עם רנו ולא הצליחה להעמיד מכונית תחרותית.
בעונת 1999, הצטרף וילנב לקבוצה החדשה באר. אולם הקבוצה לא הצליחה להעמיד מכונית תחרותית ווילנב סיים את העונה ללא נקודות. בעונת 2000, רכשה באר את מנועיה אצל הונדה, מה ששיפר את תחרותיות המכונית. בעונה זו ובזו שאחריה, השיג וילנב נקודות ואף הצליח להגיע לפודיום מספר פעמים, אולם לא התמודד על האליפות.
בעונת 2003, התדרדרה באר ומנהל הקבוצה החדש לא אהב את העובדה שווילנב מקבל שכר גבוה אך ביצועיו חלשים. לפני המרוץ האחרון של העונה, פוטר וילנב מהקבוצה.
וילנב נשאר ללא קבוצה לעונת 2004, אך עם זאת, החליט לא לנסות את מזלו במסגרת אחרת. שלושה מרוצים לסיום העונה, נקרא וילנב להחליף את יארנו טרולי בקבוצת רנו, אך לא הצליח להשיג אף לא נקודה אחת. לקראת עונת 2005, חתם וילנב בקבוצת סאובר. וילנב הצליח להשיג תוצאות דומות לאלה של חברו הצעיר לקבוצה פליפה מאסה וכך נשאר בקבוצה גם בעונת 2006. אולם בעונה זו, תוצאותיו לא היו טובות. נהג הניסוי של הקבוצה, הצעיר הפולני רוברט קוביצה הראה יכולות גבוהות, אפילו ביחס לנהגים הרשמיים - וילנב וניק היידפלד. לאחר תאונה קשה במרוץ גרמניה, ביקש וילנב שלא להתחרות במרוץ הבא בהונגריה. הקבוצה ביקשה מקוביצה להחליף אותו למרוץ זה, אך החלפה זו הפכה לקבועה והקבוצה הודיעה כי הגיעה לסיכום על סוף העסקתו של וילנב בקבוצה. בכך הסתיימה למעשה קריירת הפורמולה 1 של וילנב.
קריירה > לאחר הפורמולה 1

בשנת 2007, הצטרף וילנב לקבוצת פז'ו עמה התמודד במרוץ 24 השעות של לה מאן יחד עם שני נהגים נוספים (אחד מהם, מארק ובר היה גם כן נהג פורמולה 1 לשעבר). כשעתיים לפני סיום המרוץ, עוד הייתה הקבוצה מדורגת במקום השני, אולם תקלת מנוע חייבה את וילנב לפרוש.
במקביל, ניסה וילנב להצטרף למרוצי הנאסקאר אולם הצליח להתקבל רק לסדרה מדרג שלישי. עם זאת, בעקבות תצוגות נהיגה מרשימות בסבב, הוחלט לאפשר לו להתחרות ישירות בסבב הראשי (Nextel Cup).
בטקס הפתיחה של אולימפיאדת ונקובר (2010) היה וילנב אחד מנושאי הדגל האולימפי.
חיים אישיים

למרות היותו קנדי, גדל וילנב בשנות ילדותו במונקו ולאחר מכן בשווייץ. התחרויות הראשונות בהן השתתף היו באיטליה.
ב-29 במאי 2006, התחתן וילנב עם ג'ואנה מרטינז. לזוג שני ילדים (נכון לינואר 2008): ז'ול שנולד ב-14 בנובמבר 2006 וז'ונאס שנולד ב-23 בדצמבר 2007. ביוני 2006, הוציא ז'אק סינגל (מה שגרם לכמה הלצות מצדו של מיכאל שומאכר). בפברואר 2007, הוציא וילנב את אלבומו הראשון (והיחיד נכון לינואר 2008). האלבום נחל כישלון מוחלט כאשר נמכרו כ-233 עותקים בלבד בקוויבק ועוד כשלושים מחוץ לקוויבק. בסך הכול, נמכרו פחות מ-300 עותקים של האלבום.
וילנב מחזיק בבעלות על מועדון לילה ופאב במונטריאול בשם newtown - התרגום המילולי לאנגלית של שמו (Villeneuve - 'עיר חדשה' בצרפתית).
ז'אק וילנב נוהג במכונית ויליאמס בגרנד פרי הקנדי ב-1996
וילנב יוצא ממכונית הסאובר שלו במרוץ גרמניה ב-2006 לאחר תאונה, מה שהפך להיות מרוצו האחרון בפורמולה 1
וילנב, שני משמאל, נושא את הדגל האולימפי בטקס הפתיחה של אולימפיאדת ונקובר (2010)
פורנו השראה

תמונה שבמרכזה אדם המתנייד בכיסא גלגלים ומסביבו אסופה של מילים ומשפטים באנגלית כגון "מלאך", "המוגבלות היחידה בחיים היא גישה לא טובה" ואמירות דומות.
פורנו השראה הוא הצגתם של אנשים עם מוגבלות כגורם השראה מתוקף היותם עם מוגבלות. פורנו השראה כולל תמונות, סרטונים, ממים וסיקורים תקשורתיים של אנשים עם מוגבלות המוצגים במטרה לעורר השראה בעבור אנשים ללא מוגבלות. המסר של פורנו השראה הוא שאם אדם עם מוגבלות יכול לעשות דבר מה אז בוודאי שאדם ללא מוגבלות יוכל להשיגו.